III Concurs de Postals 2023 "Homenatge dels xiquets i xiquetes de Gandia als iaios i iaies 2023"
11 gener 2023

## III Concurs de Postals 2023 "Homenatge dels xiquets i xiquetes de Gandia als iaios i iaies 2023"11 gener 2023Última actualització: 11 gener 2023

![](../gestion/img/ee7eb33133f57fe2bc41e4981d216eef8c4bdc2d2091034a3dfdd18ee6538b05.jpg)  
  

L’Àrea d’Infància de l’Ajuntament de Gandia, a proposta de l’òrgan de participació infantil el Consell de la Infància, convoca el III Concurs de Postals “_**Homenatge de les xiquetes i xiquets de Gandia als iaios i iaies 2023**_”.

El contacte intergeneracional afavoreix que el públic infantil valore la gent gran com a font de saviesa i experiència, a més de millorar les seues habilitats socials, especialment la empatia i la tolerància.

És per això, que aquest Concurs suposa una oportunitat per a l’alumnat de 5è i 6è de Primària de Gandia perquè puga expressar i manifestar tota la seua estima cap a la gent gran, a través de la creació d'una postal en la que s’incloga un dibuix per a la portada i text a l’interior iniciant de la següent manera: _“El que més m'agrada dels meus iaios és...”_

La regidora delegada en matèria d’infància, **Liduvina Gil**, ha destacat que aquesta acció proposada pel II Consell de la Infància corresponent al curs 2019-2020 sempre ha tingut molt bona acollida, arribant a més de 500 treballs en la primera edició i més de 700 en la segona edició, per tant, l’actual Consell de la Infància va considerar donar-li continuïtat a la proposta dels anteriors Consellers i Conselleres.

Els participants podran enviar les seues creacions al correu electrònic [infancia@gandia.org](mailto:infancia@gandia.org) fins el 27 de gener de 2023.

Els premiats i premiades rebran un lot escolar que serà lliurat divendres 10 de febrer de 2023.

Les bases del Concurs es poden consultar a la web de l’Ajuntament de Gandia o sol·licitant-les en el correu [infancia@gandia.org](mailto:infancia@gandia.org)

[Documentos adjuntos](../gestion/documentos/7207eb80f5ae8db13176b5e2e43773642289851821745380d4d759bbcaf82de4.jpeg)

[Twittear](https://twitter.com/share)